CELEX: C2006/224/35
Language: hu
Date: 2006-09-16 00:00:00
Title: C-256/06. sz. ügy: Az Bundesfinanzhof (Németország) 2006. június 8-án benyújtott előzetes döntéshozatal iránti kérelme – Theodor Jäger kontra Finanzamt Kusel-Landstuhl

16.9.2006   
            
            
               HU
            
            
               Az Európai Unió Hivatalos Lapja
            
            
               C 224/19
            
         Az Bundesfinanzhof (Németország) 2006. június 8-án benyújtott előzetes döntéshozatal iránti kérelme – Theodor Jäger kontra Finanzamt Kusel-Landstuhl
   (C-256/06. sz. ügy)
   (2006/C 224/35)
   Az eljárás nyelve: német
   A kérdést előterjesztő bíróság
   Bundesfinanzhof
   Az alapeljárás felei
   
      Felperes: Theodor Jäger
   
      Alperes: Finanzamt Kusel-Landstuhl
   Az előzetes döntéshozatalra előterjesztett kérdés
   Összeegyeztethető-e az Európai Közösségek létrehozásáról szóló szerződés 73b. cikkének (1) bekezdésével (jelenleg EK 56. cikk (1) bekezdés) az, hogy az örökösödési adó alkalmazása céljából:
   
               a)
            
            
               valamely másik tagállamban fekvő (külföldi) mező- és erdőgazdasági vagyont teljes (forgalmi) értékén kell értékelni, míg a belföldi mező- és erdőgazdasági vagyon tekintetében egy különleges értékbecslési eljárás érvényes, amelynek eredménye átlagosan csak a teljes érték 10 %-át éri el, és
            
         
               b)
            
            
               a belföldi mező- és erdőgazdasági vagyon megszerzése szempontjából nem kell figyelembe venni egy bizonyos adómentes összeget, és a fennmaradó összeget csupán 60 %-ban kell megállapítani,
            
         ha ez olyan örökös esetén, aki egy belföldi vagyonból és külföldi mező- és erdőgazdasági vagyonból álló hagyatékot örököl, azt eredményezi, hogy a belföldi vagyon megszerzése a mező- és erdőgazdasági vagyon külföldi fekvése miatt magasabb örökösödési adó alá esik, mint ha a mező- és erdőgazdasági vagyon az adott esetben belföldi fekvésű lenne?